Krambil utawa klapa iku sawijining tanduran saka kulawarga Arecaceae. Wit iki siji-sijining spésiés ing genus Cocos, lan wité bisa nganti 30 mèter dhuwuré. Krambil utawa klapa uga ngarané wohé wit iki sing kulité atos lan dagingé awerna putih. Wit krambil kalebu tanduran saka laladan tropis, bisa tuwuh kanthi apik ing laladan pesisir senajan uga bisa urip ing laladan nggunung kang dhuwure 1000 saka segara nanging asile kurang apik.